**«Գոլոս Արմենիի»** (ռուս.՝ *Голос Армении*, նախկինում հայտնի է եղել որպես «Կոմունիստ» թերթ), Երևանում տպագրվող ռուսալեզու թերթ։

Խորհրդային շրջան
----------------

Թերթը հիմնադրվել է 1934 թվականին։ Խորհրդային ժամանակաշրջանում եղել է Հայաստանի կոմունիստական կուսակցության կենտրոնական կոմիտեի օրգանը։ 1940-1950-ական թվականներին թերթի խմբագիրն է եղել Բենիամին Անդրեևիչ Սիրցևը։ 1972 թվականին թերթն ունեցել է 45,000 շրջանառություն։

Խմբագիրներ՝ Ի. Գալկին, Ա. Ղազարյան, Ա. Ռիզաև, Գ. Գրիգորյան, Եվգ. Մելիքովա, Թ. Կատարյան, Գ. Բեբոսոով, Վ. Սիրցև, Բ. Մկրտչյան (1975 թ.-ից)։ Առաջին իսկ համարներից ակտիվորեն մասնակցել էր հասարակության սոցիալիստական վերափոխման ԽՄԿԿ ծրագրի կենսագործմանը, աջակցել ինդուստրացման, գյուղատնտեսության կոլեկտիվացման և կուլտուրական հեղափոխության իրագործմանը հանրապետությունում։ Հայրենական մեծ պատերազմի տարիներին «Կոմունիստ» լուսաբանել է կուսակցության դերը հաղթանակի համար մղվող պայքարում, տպագրել հոդվածներ, ակնարկներ, թղթակցություններ հայ մարտիկների սխրանքների և թիկունքի հերոսական գործերի մասին, ինչպես նաև Ավետիք Իսահակյանի, Դերենիկ Դեմիրճյանի, Նաիրի Զարյանի, Ստեփան Զորյանի և ուրիշների բանաստեղծություններն ու հրապարակախոսական ելույթները։ Թերթի ետպատերազմյան շրջանի գործունեությունը պայմանավորված է ԽՄԿԿ և ՀԿԿ համագումարների որոշումներով։ Մեծ տեղ է հատկացնում կուսակցական և սովետական մարմինների դերի և կուլտուրական շինարարության հարցերի լուսաբանմանը։ Պայքարում է սոցմրցության ծավալման, արդյունաբերության և ժողտնտեսության մյուս ճյուղերում տեխնիկական առաջընթացի արմատավորման, աշխատանքի արդյունավետության և որակի բարձրացման համար։ Ներկայացնում է ժամանակակից գիտության պրոբլեմներն ու նորույթները, հանդես գալիս ժողովրդական–ազգային արվեստի նմուշների պահպանման կոչով։ Կանոնավորապես լուսաբանվում են միջազգային իրադարձությունները, կոմունիստական և բանվորական շարժումը, ԽՍՀՄ արտաքին խաղաղասիրական քաղաքականությունը։ Պարգևատրվել է Աշխատանքային կարմիր դրոշի շքանշանով (1967 թ.):

Անկախ Հայաստան
--------------

1990 թվականին «Կոմունիստ» թերթը դարձել է «Գոլոս Արմենիի»։ 1991 թվականին թերթը դեռևս եղել է Կոմունիստական կուսակցության օրգանը և լույս է տեսել շաբաթական 6 անգամ։ Այս ժամանակահատվածում թերթի խմբագիրն է եղել Բ. Մկրտչյանը։ Հետխորհրդային շրջանում թերթը լույս է տեսել շաբաթական երեք անգամ։ 1992 թվականից թերթի գլխավոր խմբագիրն է Ֆլորա Նախշքարյանը, ով 1976 թվականից աշխատել է «Կոմունիստ» թերթում, եղել թերթի առաջին խմբագրի տեղակալը։

1990-ական թվականներին թերթն ունեցել է 5000 շրջանառություն, թերթի խմբագրակազմում աշխատել են 12 լրագրողներ։ Լևոն Տեր-Պետրոսյանի ղեկավարման տարիներին եղել է ընդդիմադիր թերթ։ 1995 թվականի մայիսի 11-ին կառավարությունը փակել է թերթը՝ կապված խմբագրության վարձակալության բանավեճի հետ, որը դիտվել է իբրև ընդդիմադիր լրատվամիջոցին լռեցնելու ձև։ Կարճ ժամանակահատված թերթի խմբագրի տեղակալն է եղել Շամիրամ Աղաբեկյանը, ով 1999 թվականին դարձել է «Ռեսպուբլիկա Արմենիա» («Հայաստանի Հանրապետություն» օրաթերթի ռուսերեն տարբերակը) թերթի գլխավոր խմբագիրը։ 1999 թվականին «Գոլոս Արմենիի» թերթն ունեցել է 5230 շրջանառություն։ Թերթի արժեքը եղել է 100 դրամ։ Թերթը տպագրվել է A2 ֆորմատով, ունեցել է 4 էջ։ 2000-ական թվականներին թերթի շրջանառությունը եղել է 3,500։ Թերթը սերտ համագործակցել է Ռոբերտ Քոչարյանի հետ։

«Գոլոս Արմենիի» եռօրյա
----------------------

* Հիմնադրվել է 1991 թվականին
* Տպաքանակը՝ 3500 (փոփոխական)։
* Տպագրություն՝ սև և սպիտակ, 8 էջ (A2):
* Գինը՝ 150 դրամ։

Առցանց տարբերակ՝ 2000 թվականից գործում է թերթի առցանց տարբերակը։ Յուրաքանչյուր ամիս թողարկում է գիտահանրամատչելի «Մոստ» անվճար թերթը, որը «Գոլոս Արմենիի» թերթի և ՀՀ ԳԱ համատեղ ծրագիր է։

Ծանոթագրություններ
------------------

1. 1 2  Mary Allerton Kilbourne Matossian. *The Impact of Soviet Policies in Armenia*. Brill Archive. p. 239. GGKEY:59QW8S38UQ0.
2. 1 2  Taylor & Francis Group (2004). *Europa World Year*. Taylor & Francis. p. 566. ISBN 978-1-85743-254-1.
3. ↑  Library of Congress. European Affairs Division (1949). *The European press today*. The Library of Congress. p. 137.
4. ↑  *Political Handbook of the World*. McGraw-Hill Book Company. 1959. p. 200.
5. ↑  *Political Handbook and Atlas of the World*. Harper & Row for the Council on Foreign Relations. 1948. p. 202.
6. ↑  *Who's who in the USSR*. Intercontinental Book and Publishing Company. 1965. p. 833.
7. ↑  Great Soviet Encyclopedia. *Коммунист (газета Армянской ССР) Archived 2014-06-06 at the Wayback Machine.*
8. ↑  John Miller (1993). *Mikhail Gorbachev and the end of Soviet power*. St. Martin's Press. p. 237. ISBN 978-0-333-54615-4.
9. ↑  1991 32nd (1991 թ․ օգոստոսի 1). *EUROPA WORLD YRBK 1991 2V*. Taylor & Francis. p. 2720.`{{cite book}}`: CS1 սպաս․ թվային անուններ: authors list (link)
10. 1 2  Yerevan Press Club. *NAKHASHKARYAN Flora Archived 2007-08-31 at the Wayback Machine.*
11. 1 2  Yasha Lange (1997). *Media in the CIS: a study of the political, legislative and socio-economic framework*. The European Commission. p. 46.
12. ↑  United States. Congress. Commission on Security and Cooperation in Europe (1996). *Report on Armenia's presidential election of September 22, 1996, Yerevan*. The Commission. p. 5.
13. ↑  United States. Congress. Commission on Security and Cooperation in Europe (1995). *Report on Armenia's parliamentary election and constitutional referendum: July 5, 1995, Yerevan, Armenia*. The Commission. p. 11.
14. ↑  *Asbarez*. "Newspaper Staff Disappointed with Assignment of New Editor"
15. ↑  Yerevan Press Club. *MONITORING OF THE ARMENIAN MEDIA Archived 2014-06-05 at Archive.is*
16. ↑  Freedom House (2004 թ․ սեպտեմբերի 13). *Nations in Transit 2004: Democratization in East Central Europe and Eurasia*. Rowman & Littlefield Publishers. p. 64. ISBN 978-1-4617-3141-2.
17. ↑  Alla Mirzoyan (2010 թ․ ապրիլի 13). *Armenia, the Regional Powers, and the West: Between History and Geopolitics*. Palgrave Macmillan. p. 49. ISBN 978-0-230-10635-2.
18. ↑  "Հայաստանի թերթերի ապագան. «Գոլոս Արմենիի»". 2016 թ․ մարտի 17. Արխիվացված է the original 2016 թ․ օգոստոսի 18-ին. Retrieved 2016 թ․ սեպտեմբերի 19. `{{cite web}}`: Unknown parameter `|dead-url=` ignored (`|url-status=` suggested) (help)

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 554)։*  |